Asterix erobrer Amerika

Asterix erobrer Amerika er en tysk animert barnefilm fra 1994 om galleren Asterix kjent fra tegneserien med samme navn skrevet av René Goscinny og tegnet av Albert Uderzo. Filmen er delvis basert på Asterix oppdager Amerika med eksklusive hendelser, det er også den første og så langt den eneste filmen i serien som ikke er produsert i Frankrike.

 Handling 
Etter at gallerne nok en gang beseirer romerne får Cæsar nok. Ettersom alle trodde at jorden var flat som en pizza bestemmer Cæsar seg for at Miraculix skal kastes over verdens ende, slik at gallerne ikke får mer styrkedråper. Cæsar sender Lucullus ut på oppdraget. Samtidig under en fiskekamp velter styrkedråpegryta over ende. Miraculix måtte plukke urter for å brygge mer, mens Asterix og Obelix dro på fisketur for å fiske fersk fisk til styrkedråpene. Miraculix og Idefix blir kidnappet av Lucullus og hans tropp og ferdes til havs. Asterix og Obelix oppdager det og følger etter dem under en storm. Lucullus kaster Idefix til haiene, men en delfin redder han heldigvis og fører han til Asterix og Obelix. Delfinen fører dem til Miraculix og romerne, men for sent. Romerne har kastet Miraculix over kanten. Asterix og Obelix følger etter og oppdager et nytt land (Amerika). Asterix blir fanget av en indianerstamme. Der oppdager han Miraculix. I Gallia har styrkedråpene tatt slutt og romerne har fanget landsbyen. Det er opp til Asterix og Obelix å redde dem.

 Norske stemmer 
 Asterix – Morten Faldaas
 Obelix – Øivind «Raymon» Johansen
 Mirakulix – Ole-Jørgen Nilsen
 Majestix – Egil «Drillo» Olsen
 Trubadurix – Dennis Storhøi
 Godemine - Eli Anne Linnestad
 Armamix – Kalle Øby
 Hermetix – Bjørn Jenseg
 Centurion – Terje Strømdahl
 Lucullus – Nils Ole Oftebro
 Julius Cæsar/Fortelleren – Toralv Maurstad
 Sjørøver kaptein - Anders Hatlo
 Forteller - Ståle Bjørnhaug

 Stab 
 Norske oversettelse - Håvard Rype, Børje Anderson
 Norsk instruksjon - Nils Ole Oftebro
 Produsent Norske stemmer - Håvard Rype, Martin Sundland, Norsound as

Referanser

 Eksterne lenker 


Kategori:Filmer fra 1994
Kategori:Asterix
Kategori:Tyske animerte barnefilmer
Kategori:Animerte eventyrfilmer
Kategori:Animerte filmkomedier
Kategori:Filmer satt i oldtiden
Kategori:Filmer basert på tegneserier
Kategori:Tyskspråklige filmer